**Acta de reunió extraordinària del Comitè Executiu del Consorci del Transport Públic del Camp de Tarragona**

**Identificació de la reunió**

Sessió: 2/2021, extraordinària. Núm. 90

Data: 22 d’abril de 2022

Lloc: virtual (Teams)

Horari: de 9:00 a 9:30 h.

**Hi assisteixen:**

* Trinitat Castro Salomó, presidenta, en representació de la Generalitat de Catalunya
* Benjamin Cubillo Vidal, en representació de la Generalitat
* Josep Maria Fortuny Olivé, en representació de la Generalitat
* Xavi Puig Andreu, en representació de l’Ajuntament de Tarragona
* Ramon Font Herrera, en representació de l’Ajuntament de Valls
* Francesc Xavier Farriol Roigés, en representació dels ajuntaments de Vila-seca, Salou i Cambrils
* Eugenia Doménech Moral, gerenta del Consorci
* Miquel Angel Bru Esteban, secretari

**S’ha excusat d’assistir-hi:**

* Marina Berasategui Canals, en representació de l’Ajuntament de Reus

**Ordre del dia**

1. Expedició de títols de transport a refugiats ucraïnesos al Camp de Tarragona
2. Temes sobrevinguts
3. Torn obert de paraules

**Desenvolupament de la sessió**

**1. Expedició de títols de transport a refugiats ucraïnesos al Camp de Tarragona**

S’informa sobre la petició de la Creu Roja de títols de transport gratuït per tal que els refugiats ucraïnesos puguin anar a fer els tràmits relacionats amb la legalització de la seva situació en el nostre país. D’acord amb les dades facilitades per la Creu Roja, el número de persones refugiades al Camp de Tarragona procedents de Ucraïna en primera fase d’emergència, a data 14 d’abril de 2022, és un total de 1.696 persones. A la nostra demarcació, aquest col·lectiu es concentra bàsicament en equipaments de Tarragona, el Baix Penedès i la Costa Daurada.

La Creu Roja ha donat garanties de control de l’ús de les targetes i el seu compromís es total en aquest tema, a mesura que els refugiats es vagin empadronant i assumint altres estatus passaran al regim normal d’utilització dels títols integrats de l’ATM.

Respecte a l’impacte econòmic per l’expedició d’aquest títols s’han valorat dues opcions:

**Opció 1. Totalitat dels títols:**

|  |  |  |  |
| --- | --- | --- | --- |
| Títol | Unitats | Preu | Cost € |
| T-10 1 zona | 1.064 | 12,25 | 13.034,00 |
| T-10 2 zones | 632 | 24,25 | 15.326,00 |
| TOTAL | 1.696 |  | 28.360,00 |

**Opció 2. 33 % dels títols:**

|  |  |  |  |
| --- | --- | --- | --- |
| Títol | Unitats | Preu | Cost € |
| T-10 1 zona | 365 | 12,25 | 4.471,25 |
| T-10 2 zones | 215 | 24,25 | 5.213,75 |
| TOTAL | 580 |  | 9.685,00 |

L’ATM del Camp de Tarragona farà un seguiment d’aquest tema i es posarà en comú amb les operadores de transport públic per tal que valorin col·laborar en aquesta solidaritat.

Per altra banda, aquesta és una petició que s’ha reproduït en altres ATM de Catalunya i també s’ha fet aquesta actuació en els serveis regionals de Renfe a tot l’estat espanyol.

Els assistents es mostren d’acord en donar resposta a la demanda de la Creu Roja i en facultar a la gerenta del Consorci per tal que prengui les decisions que corresponguin tal i com consta en la part expositiva dels acords d’aquesta acta.

**2 i 3. Temes sobrevinguts i torn obert de paraules**

Sense cap intervenció més, la presidenta dóna per acabada la reunió a les 9:30 hores.

**Acord:**

Únic.- Aprovar, per unanimitat, el següent:

1. Autoritzar a la gerenta de l’ATM per l’expedició de 580 títols T-10 de 1 i 2 zones d’integració tarifària, d’acord amb l’opció 2 valorada en aquesta sessió, que han estat sol·licitats per la Creu Roja per a l’ús de les persones refugiades procedents d’Ucraïna per tal de facilitar la seva mobilitat amb motiu de la realització de tràmits i gestions necessàries durant la seva situació d’emergència.
2. Autoritzar a la gerenta de l’ATM a establir el procediment per l’atorgament, expedició i entrega dels títols de transport i signatura dels documents corresponents.
3. Autoritzar a la gerenta de l’ATM per prendre decisions en relació a noves sol·licituds rebudes per aquest mateix motiu i facultar-la perquè ordeni l’expedició de nous títols sense que operi el límit de 580 títols previst al punt 1.
4. Instar al Departament de la Vicepresidència, Polítiques Digitals i Territori per tal que doni cobertura econòmica a l’impacte econòmic que la cobertura d’aquesta necessitat generi en l’ATM del Camp de Tarragona i per tant, realitzi les aportacions que corresponguin prèvia la tramitació que sigui convenient.

La presidenta aixeca la sessió de la qual, com a secretari, estenc aquesta acta

Vist-i-plau

El secretari La presidenta